Casper Steinfath

Pressemeddelelse: Den regerende Europa- og Verdensmester i SUP, Casper Steinfath får vinger

Det danske SUP (stand Up Paddle) talent - 21 årige Casper Steinfath, født og opvokset i Klitmøller med dansk mor og amerikansk far, er netop ved at gøre sig klar til for alvor at kickstarte sæsonen. Casper tager i dag d. 5. maj til Mexico hvor han skal forsvare sin VM titel.

Casper Steinfath er både dobbelt regerende Europa- og Verdensmester i SUP og naturligvis den bedste SUP’er i Danmark.

Disse toppræstationer har resulteret i en sponsoraftale mellem Red Bull Danmark og Casper Steinfath for 2015. ”Det er en aftale som jeg er utrolig glad for kom på plads og jeg er helt sikker på at Red Bull kan hjælpe mig til at opnå endnu bedre resultater i fremtiden ” udtaler Casper.

Dermed bliver Casper Steinfath den 6. danske Red Bull atlet. Udover Casper Steinfath, har Red Bull Danmark kajakroeren René Holten Poulsen, triatleten Camilla Pedersen, Mountainbiker Simon Andreassen, Speedwaykøreren Mikkel Bech Hansen og BMX talentet Chris T. Christensen som danske Red Bull atleter.

Casper er en lokal surfer fra det kolde nord med en fantastisk og stærk personlighed. Han har en historie, der rækker langt videre end de danske grænser og længere ud end temaet omkring surfing. Han er en dygtig og passioneret surfer, der befinder sig i den absolutte elite, når det gælder SUP.

For mere info kontakt venligst undertegnede

Communication Manager

Lena Agerbo

Lena.agerbo@dk.redbull.com

+45 29405477